Odd Arild Amundsen

Odd Arild Amundsen (født 6. juni 1951) er en tidligere fotball- og bandyspiller fra Drammen. Han tilbrakte sine ungdomsår i Bragerøen, men spilte fra 1968 fotball i Strømsgodset. Der ble han med på klubbens storhetstid og var med på å vinne tre norgesmesterskap (1969, 1970 og 1973) og ett seriegull i 1970. Amundsen spilte 176 obligatoriske kamper for Strømsgodset og scoret 29 mål fram til han ga seg i 1975. Han spilte midtbane og var kjent for sitt gode skudd og sin målteft.

I 1976 gikk Amundsen til Lyn og ble der i en sesong før han meldte overgang til Drafn hjemme i Drammen. I Drafn ble han fra 1977 til 1982, fra 1979-1980 var han spillende trener. Han gjorde comeback for Strømsgodset i 1984 i daværende 2. divisjon.

I bandy spilte Odd Arild Amundsen for sin moderklubb Bragerøen, senere Sparta/Bragerøen så å si hele karrieren. I sesongene 1969/70 og 1970/71 var han imidlertid i Strømsgodset, men slapp ikke til på førstelaget fordi han ikke hadde tid til å trene for fullt. Han gikk derfor tilbake til Bragerøen i 1971. Han spilte senest i bandyens øverste divisjon i 1985/86-sesongen.

 Referanser 

 Eksterne lenker 
 Spillerprofil på Strømsgodsets offisielle hjemmeside
 Spillerprofil på lynfotball.net

Kategori:Norske fotballspillere
Kategori:Norske bandyspillere
Kategori:Fotballspillere for Strømsgodset TF
Kategori:Fotballspillere for Lyn Fotball
Kategori:Fotballspillere for Ski- og Ballklubben Drafn
Kategori:Personer fra Drammen kommune
Kategori:Norgesmestere i fotball
Kategori:Fødsler i 1951